CELEX: 
Language: fi
Date: 2021-07-27 00:00:00
Title: KOMISSION TÄYTÄNTÖÖNPANOASETUS (EU) …/…, Euroopan parlamentin ja neuvoston asetuksen (EU) 2019/2152 mukaista tiedonvaihtoa koskevien järjestelyjen täsmentämisestä ja komission täytäntöönpanoasetuksen (EU) 2020/1197 muuttamisesta unionin ulkoisen viennin jäsenvaltion sekä raportointiyksiköiden velvollisuuksien osalta

KOMISSION TÄYTÄNTÖÖNPANOASETUS (EU) …/…,
            
            
               annettu 27.7.2021,
            
            
               Euroopan parlamentin ja neuvoston asetuksen (EU) 2019/2152 mukaista tiedonvaihtoa koskevien järjestelyjen täsmentämisestä ja komission täytäntöönpanoasetuksen (EU) 2020/1197 muuttamisesta unionin ulkoisen viennin jäsenvaltion sekä raportointiyksiköiden velvollisuuksien osalta  
               
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon Euroopan yritystilastoista ja kymmenen säädöksen kumoamisesta yritystilastojen alalla annetun Euroopan parlamentin ja neuvoston asetuksen (EU) 2019/2152
                  1
                ja erityisesti sen 5 artiklan 5 kohdan ja 7 artiklan 1 kohdan,
            
            
               sekä katsoo seuraavaa:
            
            
               (1)On tarpeen täsmentää järjestelyt tavaroiden vientiä ja tuontia koskevien sellaisten tilastotietojen osalta, jotka kunkin jäsenvaltion tulli- ja veroviranomaisten on toimitettava toimivaltaisille kansallisille tilastoviranomaisille.
            
            
               (2)Asetuksessa (EU) 2019/2152 säädetään tulli-ilmoituksista saatavien mikroaineistojen vaihdosta jäsenvaltioiden kansallisten tilastoviranomaisten välillä tilastotarkoituksia varten, jotta voidaan tuottaa yhdenmukaisia tavaroiden ulkomaankauppaa koskevia tilastoja ja parantaa kyseisten tilastojen laatua. On tarpeen täsmentää tätä kansallisten tilastoviranomaisten välistä mikroaineistojen vaihtoa koskevat järjestelyt, määritellä vaihdon piiriin kuuluvat tiedot, laatia luettelo vaihdettavista mikroaineistoista ja vahvistaa näiden aineistojen vaihdossa käytettävä muoto, turvatoimet ja menettely.
            
            
               (3)On tarpeen muuttaa komission täytäntöönpanoasetusta (EU) 2020/1197
                  2
                unionin ulkoisen viennin jäsenvaltion määritelmän soveltamisen ensimmäisen viiteajanjakson osalta ja lykätä sen soveltamista kahdella vuodella. Tarkoituksena on varmistaa, että kansalliset tilastoviranomaiset pystyvät johdonmukaisesti tunnistamaan näennäisviennin tavarat ja määrittämään tosiasiallisen vientijäsenvaltion vaihdettavien mikroaineistojen avulla, ja että kansalliset tilastoviranomaiset voivat varmistaa tuotettujen tilastojen laadun.
            
            
               (4)On myös tarpeen muuttaa komission täytäntöönpanoasetusta (EU) 2020/1197 siltä osin kuin on kyse tuojien ja viejien velvollisuuksista auttaa kansallisia tilastoviranomaisia selventämään tilastotietoihin liittyviä laatukysymyksiä.
            
            
               (5)Tässä asetuksessa säädetyt toimenpiteet ovat Euroopan parlamentin ja neuvoston asetuksen (EY) N:o 223/2009
                  3
                7 artiklalla perustetun Euroopan tilastojärjestelmää käsittelevän komitean lausunnon mukaiset,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Kohde
            
            
               Tässä asetuksessa täsmennetään tulliviranomaisten ja kansallisten tilastoviranomaisten sekä veroviranomaisten ja kansallisten tilastoviranomaisten välistä tiedonvaihtoa koskevat järjestelyt. Siinä täsmennetään myös järjestelyt, jotka koskevat tavaroiden vientiä ja tuontia koskevien tulli-ilmoitusten mikroaineistojen vaihtoa kansallisten tilastoviranomaisten välillä.
            
            
               2 artikla
            
            
               Määritelmät
            
         
         
            
               Tässä asetuksessa tarkoitetaan:
            
            
               (a)’siirtymäkauden keskitetyllä tulliselvityksellä’ Euroopan parlamentin ja neuvoston asetuksen (EU) N:o 952/2013
                  4
                179 artiklassa tarkoitettua keskitettyä tulliselvitystä, johon osallistuu useamman kuin yhden jäsenvaltion tulliviranomaisia, kun tulliviranomaisten välisessä tietojenvaihdossa käytetyt menetelmät on vahvistettu komission delegoidun asetuksen (EU) 2016/341
                  5
                18 artiklassa;
            
            
               (b)’lähettävällä jäsenvaltiolla’ jäsenvaltiota, jossa tulli-ilmoitus on annettu, kun tulli-ilmoituksista saatavat tiedot koskevat siirtymäkauden keskitettyä tulliselvitystä tai näennäisviennin tavaroita; 
            
            
               (c)’vastaanottavalla jäsenvaltiolla’ jäsenvaltiota, joka saa mikroaineistoja lähettävältä jäsenvaltiolta.
            
            
               3 artikla
            
            
               Tulliviranomaisten ja kansallisten tilastoviranomaisten välistä tiedonvaihtoa koskevat järjestelyt
            
            
               1.Tulliviranomaisten on toimitettava asetuksen (EU) 2019/2152 liitteessä VI olevassa c kohdassa tarkoitetut tulli-ilmoituksista saadut tiedot kansallisille tilastoviranomaisilleen viipymättä ja viimeistään sitä kuukautta seuraavan kuukauden aikana, jona tulli-ilmoitukset on hyväksytty tai tulli on tehnyt niitä koskevia päätöksiä. 
            
            
               2.Jos tulli-ilmoituksista saatuja tietoja tarkistetaan tai muutetaan, tulliviranomaisten on toimitettava kansallisille tilastoviranomaisilleen tarkistetut tiedot. 
            
            
               3.Tulliviranomaisten on kansallisten tilastoviranomaistensa pyynnöstä tarkistettava toimittamistaan tulli-ilmoituksista saatujen tietojen oikeellisuus ja täydellisyys.
            
            
                  4 artikla
            
            
               Veroviranomaisten ja kansallisten tilastoviranomaisten välistä tiedonvaihtoa koskevat järjestelyt
            
            
               1.Veroviranomaisten on toimitettava asetuksen (EU) 2019/2152 liitteessä V tarkoitetut tiedot kansallisille tilastoviranomaisilleen heti tiedot saatuaan tai viimeistään sitä kuukautta seuraavan kuukauden aikana, jona tiedot tulivat saataville. 
            
            
               2.Jos veroviranomaisten toimittamia tietoja tarkistetaan tai muutetaan, veroviranomaisten on toimitettava kansallisille tilastoviranomaisilleen tarkistetut tiedot.
            
            
               3.Veroviranomaisten on kansallisten tilastoviranomaistensa pyynnöstä tarkistettava toimittamiensa tietojen oikeellisuus ja täydellisyys.
            
            
               5 artikla
            
            
               Järjestelyt tulli-ilmoituksista saatavien mikroaineistojen vaihtamiseksi jäsenvaltioiden välillä tilastotarkoituksia varten 
            
            
               1.Jos tulli-ilmoituksista saatavat tiedot koskevat siirtymäkauden keskitettyä tulliselvitystä tai näennäisviennin tavaroita, lähettävän jäsenvaltion kansallisen tilastoviranomaisen on toimitettava vastaanottavan jäsenvaltion kansalliselle tilastoviranomaiselle lähettävän jäsenvaltion tulliviranomaisen toimittamat tavaroiden vientiä tai tuontia koskevat mikroaineistot. 
            
            
               2.Jos tulli-ilmoituksista saatavat tiedot koskevat siirtymäkauden keskitettyä tulliselvitystä, vastaanottava jäsenvaltio on se jäsenvaltio, jonka tilastoalueella tavarat sijaitsevat silloin, kun ne asetetaan tullimenettelyyn tai jälleenviedään.
            
            
               3.Jos tulli-ilmoituksista saatavat tiedot koskevat asetuksen (EU) 2020/1197 liitteessä V olevan 1 jakson l kohdassa tarkoitettuja näennäisviennin tavaroita, vastaanottava jäsenvaltio on asetuksen (EU) 2020/1197 liitteessä V olevan 17 jakson 2 kohdan toisessa alakohdassa tarkoitettu tosiasiallinen vientijäsenvaltio.
            
            
               4.Edellä 1 kohdassa tarkoitettujen mikroaineistojen on sisällettävä
            
         
         
            
               (a)liitteen sarakkeen C1 mukaiset mikroaineistot, kun tulli-ilmoituksista saatavat tiedot koskevat siirtymäkauden keskitetyn tulliselvityksen alaisia tuontitavaroita;
            
            
               (b)liitteen sarakkeen C2 mukaiset mikroaineistot, kun tulli-ilmoituksista saatavat tiedot koskevat siirtymäkauden keskitetyn tulliselvityksen alaisia vientitavaroita;
            
            
               (c)liitteen sarakkeen C3 mukaiset mikroaineistot, kun tulli-ilmoituksista saatavat tiedot koskevat näennäisviennin tavaroita.
            
            
               5.Lähettävän jäsenvaltion kansallisen tilastoviranomaisen on toimitettava vastaanottavan jäsenvaltion kansalliselle tilastoviranomaiselle metatiedot, jotka liittyvät vaihdettujen mikroaineistojen käyttöön tilastojen laadinnassa.
            
            
               6.Kohtia 1–5 ei sovelleta, jos lähettävä jäsenvaltio on asetuksen (EU) 2020/1197 liitteessä V olevan 17 jakson 2 kohdan toisessa alakohdassa tarkoitettu tosiasiallinen vientijäsenvaltio.
            
            
               6 artikla
            
            
               Jäsenvaltioiden välisen mikroaineistojen vaihdon ajankohta
            
            
               1.Lähettävän jäsenvaltion kansallisen tilastoviranomaisen on toimitettava vastaanottavan jäsenvaltion kansalliselle tilastoviranomaiselle 5 artiklassa tarkoitetut mikroaineistot viimeistään 30 kalenteripäivän kuluttua viitekuukauden päättymisestä.
            
            
               2.Jos lähettävän jäsenvaltion kansallisen tilastoviranomaisen saataville tulee tulli-ilmoituksista saatuja täydentäviä, tarkistettuja tai muutettuja tietoja 1 kohdassa tarkoitetun määräajan jälkeen, lähettävän jäsenvaltion kansallisen tilastoviranomaisen on toimitettava vastaanottavan jäsenvaltion kansalliselle tilastoviranomaiselle tarkistetut mikroaineistot mahdollisimman pian ja viimeistään 30 kalenteripäivän kuluttua sen kuukauden päättymisestä, jona tulli-ilmoituksista saadut täydentävät, tarkistetut tai muutetut tiedot tulivat saataville.
            
            
               7 artikla
            
            
               Turvatoimet 
            
            
               Jotta tuojajäsenvaltiossa mikroaineistoja ja metatietoja vastaanottavilla tai käsittelevillä kansallisilla tilastoviranomaisilla olisi oikeus saada mikroaineistoja ja metatietoja tämän asetuksen 5 artiklan mukaisesti, niiden on komission päätöksen (EU, Euratom) 2015/443
                  6
                10 artiklan 2 kohdan mukaisesti varmistettava, että niiden tietotekniset järjestelmät suojataan tasolla, joka vastaa komission päätöksessä (EU, Euratom) 2017/46
                  7
                ja sen täytäntöönpanosäännöissä ja vastaavissa turvallisuusstandardeissa vahvistettua komission viestintä- ja tietojärjestelmien turvallisuutta koskevaa politiikkaa. 
            
            
               8 artikla
            
            
               Tietosuoja 
            
            
               Henkilötietojen käsittelyn osalta kansallisten tilastoviranomaisten on tämän asetuksen mukaisia tehtäviään suorittaessaan noudatettava Euroopan parlamentin ja neuvoston asetusta (EU) 2016/679
                  8
               . 
            
            
               Komissio (Eurostat) noudattaa suorittamassaan henkilötietojen käsittelyssä Euroopan parlamentin ja neuvoston asetusta (EU) 2018/1725
                  9
               .
            
            
               9 artikla 
            
            
               Vaihdettavien mikroaineistojen ja metatietojen muoto ja vaihtomenettely
            
            
               1.Artiklan 5 mukaisesti vaihdettavat mikroaineistot ja metatiedot on vaihdettava sähköisessä muodossa ja siirrettävä tai ladattava komission (Eurostatin) keskitettyyn mikroaineistojen, ja tarvittaessa metatietojen, vastaanottopisteeseen. 
            
            
               2.Jäsenvaltioiden olisi pantava tiedonsiirtostandardit täytäntöön komission (Eurostatin) antamien täytäntöönpano-ohjeiden mukaisesti.
            
         
         
            
               10 artikla
            
            
               Täytäntöönpanoasetuksen (EU) 2020/1197 muuttaminen
            
            
               Muutetaan täytäntöönpanoasetus (EU) 2020/1197 seuraavasti:
            
            
               (a)Korvataan liitteessä V olevan 2 jakson 2 kohdan a alakohta seuraavasti:
            
            
               ”a) ’unionin ulkoisen viennin jäsenvaltiolla’ jäsenvaltiota, jonka tilastoalueella tavarat sijaitsevat silloin, kun ne asetetaan tullimenettelyyn tai jälleenviedään. 
            
            
               Jos kuitenkin näennäisviennin tavaroiden tapauksessa voidaan määrittää tämän liitteen 17 jakson 2 kohdan toisessa alakohdassa tarkoitettu ”tosiasiallinen vientijäsenvaltio”, ”unionin ulkoisen viennin jäsenvaltio” on tosiasiallisen viennin jäsenvaltio tammikuun 2024 viiteajanjaksosta lähtien.”
            
            
               (b)Korvataan liitteessä V olevan 8 jakson 3 kohta seuraavasti:
            
            
               ”Tuontijäsenvaltiossa sijaitsevalla tuojalla tai vientijäsenvaltiossa sijaitsevalla viejällä on velvollisuus auttaa tuonti- tai vientijäsenvaltion kansallista tilastoviranomaista selventämään tilastotietoihin liittyviä laatukysymyksiä yksinomaan tavaroiden ulkomaankauppaa koskevien tietojen laadunvarmistusta varten.”
            
            
               11 artikla
            
            
               Voimaantulo
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Sitä sovelletaan 1 päivästä tammikuuta 2022.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 27.7.2021
            
            
               
                     Komission puolesta
               
               
                     Puheenjohtaja
                     Ursula VON DER LEYEN
               
            
         
         
            
                  
                     (1)
                  
                        EUVL L 327, 17.12.2019, s. 1. 
               
               
                  
                     (2)
                  
                        Komission täytäntöönpanoasetus (EU) 2020/1197, annettu 30 päivänä heinäkuuta 2020, Euroopan yritystilastoista ja kymmenen säädöksen kumoamisesta yritystilastojen alalla annetun Euroopan parlamentin ja neuvoston asetuksen (EU) 2019/2152 nojalla vahvistettavista teknisistä määrittelyistä ja järjestelyistä (EUVL L 271, 18.8.2020, s.1).
               
               
                  
                     (3)
                  
                        Euroopan parlamentin ja neuvoston asetus (EY) N:o 223/2009, annettu 11 päivänä maaliskuuta 2009, Euroopan tilastoista sekä salassapidettävien tilastotietojen luovuttamisesta Euroopan yhteisöjen tilastotoimistolle annetun Euroopan parlamentin ja neuvoston asetuksen (EY, Euratom) N:o 1101/2008, yhteisön tilastoista annetun neuvoston asetuksen (EY) N:o 322/97 ja Euroopan yhteisöjen tilasto-ohjelmakomitean perustamisesta tehdyn neuvoston päätöksen 89/382/ETY, Euratom kumoamisesta (EUVL L 87, 31.3.2009, s. 164).
               
               
                  
                     (4)
                  
                        Euroopan parlamentin ja neuvoston asetus (EU) N:o 952/2013, annettu 9 päivänä lokakuuta 2013, unionin tullikoodeksista (EUVL L 269, 10.10.2013, s. 1).
               
               
                  
                     (5)
                  
                        Komission delegoitu asetus (EU) 2016/341, annettu 17 päivänä joulukuuta 2015, Euroopan parlamentin ja neuvoston asetuksen (EU) N:o 952/2013 täydentämisestä unionin tullikoodeksin tiettyjä säännöksiä koskevilla siirtymäsäännöksillä sikäli kuin asiaankuuluvat sähköiset järjestelmät eivät ole vielä toiminnassa ja delegoidun asetuksen (EU) 2015/2446 muuttamisesta (EUVL L 69, 15.3.2016, s. 1).
               
               
                  
                     (6)
                  
                        Komission päätös (EU, Euratom) 2015/443, annettu 13 päivänä maaliskuuta 2015, turvallisuudesta komissiossa (EUVL L 72, 17.3.2015, s. 41).
               
               
                  
                     (7)
                  
                        Komission päätös (EU, Euratom) 2017/46, annettu 10 päivänä tammikuuta 2017, viestintä- ja tietojärjestelmien turvallisuudesta Euroopan komissiossa (EUVL L 6, 11.1.2017, s. 40).
               
               
                  
                     (8)
                  
                        Euroopan parlamentin ja neuvoston asetus (EU) 2016/679, annettu 27 päivänä huhtikuuta 2016, luonnollisten henkilöiden suojelusta henkilötietojen käsittelyssä sekä näiden tietojen vapaasta liikkuvuudesta ja direktiivin 95/46/EY kumoamisesta (yleinen tietosuoja-asetus) (EUVL L 119, 4.5.2016, s. 1).
               
               
                  
                     (9)
                  
                        Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).
               
            
      
    ---documentbreak--- 
      
         
         
            
               LIITE 
            
            
               Vaihdettavat mikroaineistot
            
            
               M-kirjaimella merkityt kohdat ovat pakollisia, C-kirjaimella merkityt kohdat ovat pakollisia, jos ne ovat saatavilla kansallisessa tullijärjestelmässä, ja O-kirjaimella merkityt kohdat ovat vapaaehtoisia. Viivalla (–) merkityt kohdat eivät ole sovellettavissa. 
            
            
            
                     
                        A
                     
                  
                  
                     
                        B
                     
                  
                  
                     
                        C1
                     
                  
                  
                     
                        C2
                     
                  
                  
                     
                        C3
                     
                  
               
                     
                  
                  
                     
                        Vaihdettavat mikroaineistot
                           1
                        
                     
                  
                  
                     
                        Tuonnin keskitetty tulliselvitys
                     
                  
                  
                     
                        Viennin keskitetty tulliselvitys
                     
                  
                  
                     
                        Näennäisviennin tavarat 
                     
                  
               
                     
                  
                  
                     
                        Ryhmä 1 – Yleiset tiedot
                     
                  
                  
                     
                  
                  
                     
                  
                  
                     
                  
               
                     
                        1.1.
                     
                  
                  
                     
                        Tulli-ilmoituksen hyväksymispäivä 
                     
                  
                  
                     
                        C
                     
                  
                  
                     
                        C
                     
                  
                  
                     
                        C
                     
                  
               
                     
                        1.2.
                     
                  
                  
                     
                        Viiteajanjakso 
                     
                  
                  
                     
                        M
                     
                  
                  
                     
                        M
                     
                  
                  
                     
                        M
                     
                  
               
                     
                        1.3.
                     
                  
                  
                     
                        Kauppavirta 
                     
                  
                  
                     
                        M
                     
                  
                  
                     
                        M
                     
                  
                  
                     
                        M
                     
                  
               
                     
                        1.4.
                     
                  
                  
                     
                        Tullitietoja koskeva liite, jota on sovellettu
                     
                  
                  
                     
                        M
                     
                  
                  
                     
                        M
                     
                  
                  
                     
                        M
                     
                  
               
                     
                        1.5.
                     
                  
                  
                     
                        Vastaanottava jäsenvaltio 
                     
                  
                  
                     
                        M
                     
                  
                  
                     
                        M
                     
                  
                  
                     
                        M
                     
                  
               
                     
                        1.6.
                     
                  
                  
                     
                        Ilmoitustyyppi
                     
                  
                  
                     
                        C
                     
                  
                  
                     
                        C
                     
                  
                  
                     
                        C
                     
                  
               
                     
                        1.7.
                     
                  
                  
                     
                        Lisäilmoitustyyppi
                     
                  
                  
                     
                        C
                     
                  
                  
                     
                        C
                     
                  
                  
                     
                        C
                     
                  
               
                     
                        1.8.
                     
                  
                  
                     
                        Menettely 
                     
                  
                  
                     
                        C
                     
                  
                  
                     
                        C
                     
                  
                  
                     
                        C
                     
                  
               
                     
                        1.9.
                     
                  
                  
                     
                        Lisämenettelyt 
                     
                  
                  
                     
                        C
                     
                  
                  
                     
                        C
                     
                  
                  
                     
                        C
                     
                  
               
                     
                        1.10.
                     
                  
                  
                     
                        Luvanhaltijan lupanumero 
                     
                  
                  
                     
                        C
                     
                  
                  
                     
                        C
                     
                  
                  
                     
                        -
                     
                  
               
                     
                  
                  
                     
                        Ryhmä 2 – Mittayksiköt
                     
                  
                  
                     
                  
                  
                     
                  
                  
                     
                  
               
                     
                        2.1.
                     
                  
                  
                     
                        Tilastoarvo
                     
                  
                  
                     
                        C
                     
                  
                  
                     
                        C
                     
                  
                  
                     
                        C
                     
                  
               
                     
                        2.2.
                     
                  
                  
                     
                        Nettomassa
                     
                  
                  
                     
                        C
                     
                  
                  
                     
                        C
                     
                  
                  
                     
                        C
                     
                  
               
                     
                        2.3.
                     
                  
                  
                     
                        Lisäpaljousyksiköt
                     
                  
                  
                     
                        C
                     
                  
                  
                     
                        C
                     
                  
                  
                     
                        C
                     
                  
               
                     
                  
                  
                     
                        Ryhmä 3 – Jaottelut
                     
                  
                  
                     
                  
                  
                     
                  
                  
                     
                  
               
                     
                        3.1.
                     
                  
                  
                     
                        Taric-tason tavarakoodi  (10-numeroinen koodi)
                     
                  
                  
                     
                        C
                     
                  
                  
                     
                        –
                     
                  
                  
                     
                        –
                     
                  
               
                     
                        3.2.
                     
                  
                  
                     
                        CN-tason tavarakoodi (8-numeroinen koodi)
                     
                  
                  
                     
                        –
                     
                  
                  
                     
                        C
                     
                  
                  
                     
                        C
                     
                  
               
                     
                        3.3.
                     
                  
                  
                     
                        Alkuperämaan koodi 
                     
                  
                  
                     
                        C
                     
                  
                  
                     
                        –
                     
                  
                  
                     
                        –
                     
                  
               
                     
                        3.4.
                     
                  
                  
                     
                        Etuuskohteluun oikeuttavan alkuperämaan koodi
                     
                  
                  
                     
                        C
                     
                  
                  
                     
                        –
                     
                  
                  
                     
                        –
                     
                  
               
                     
                        3.5.
                     
                  
                  
                     
                        Lähetys-/vientimaan koodi
                     
                     
                        [Lähetysmaa] 
                     
                  
                  
                     
                        C
                     
                  
                  
                     
                        –
                     
                  
                  
                     
                        –
                     
                  
               
                     
                        3.6.
                     
                  
                  
                     
                        Määrämaan koodi
                     
                     
                        [Viimeisin tiedossa oleva määrämaa]
                     
                  
                  
                     
                        –
                     
                  
                  
                     
                        C
                     
                  
                  
                     
                        C
                     
                  
               
                     
                        3.7.
                     
                  
                  
                     
                        Määrämaan koodi
                     
                     
                        [Oletettu määräjäsenvaltio]
                     
                  
                  
                     
                        C
                     
                  
                  
                     
                        –
                     
                  
                  
                     
                        –
                     
                  
               
                     
                        3.8.
                     
                  
                  
                     
                        Lähetys-/vientimaan koodi 
                     
                     
                        [Tosiasiallinen vientijäsenvaltio]
                     
                  
                  
                     
                        –
                     
                  
                  
                     
                        –
                     
                  
                  
                     
                        C
                     
                  
               
                     
                        3.9.
                     
                  
                  
                     
                        Kauppatapahtuman luonne 
                     
                  
                  
                     
                        C
                     
                  
                  
                     
                        C
                     
                  
                  
                     
                        C
                     
                  
               
                     
                        3.10.
                     
                  
                  
                     
                        Etuuskohtelu
                     
                  
                  
                     
                        C
                     
                  
                  
                     
                        –
                     
                  
                  
                     
                        –
                     
                  
               
                     
                        3.11.
                     
                  
                  
                     
                        Kontti 
                     
                  
                  
                     
                        C
                     
                  
                  
                     
                        C
                     
                  
                  
                     
                        C
                     
                  
               
                     
                        3.12.
                     
                  
                  
                     
                        Kuljetusmuoto rajalla
                     
                  
                  
                     
                        C
                     
                  
                  
                     
                        C
                     
                  
                  
                     
                        C
                     
                  
               
                     
                        3.13.
                     
                  
                  
                     
                        Sisäinen kuljetusmuoto
                     
                  
                  
                     
                        C
                     
                  
                  
                     
                        C
                     
                  
                  
                     
                        C
                     
                  
               
                     
                        3.14.
                     
                  
                  
                     
                        Kauppalaskun valuutta
                     
                  
                  
                     
                        C
                     
                  
                  
                     
                        C
                     
                  
                  
                     
                        C
                     
                  
               
                     
                  
                  
                     
                        Ryhmä 4 – Osapuolet
                     
                  
                  
                     
                  
                  
                     
                  
                  
                     
                  
               
                     
                        4.1.
                     
                  
                  
                     
                        Tuojan tunnistenumero
                     
                  
                  
                     
                        C
                     
                  
                  
                     
                        –
                     
                  
                  
                     
                        –
                     
                  
               
                     
                        4.2.
                     
                  
                  
                     
                        Ostajan tunnistenumero
                     
                  
                  
                     
                        C
                     
                  
                  
                     
                        –
                     
                  
                  
                     
                        –
                     
                  
               
                     
                        4.3.
                     
                  
                  
                     
                        Vastaanottajan tunnistenumero
                           2
                        
                     
                  
                  
                     
                        C
                     
                  
                  
                     
                        –
                     
                  
                  
                     
                        –
                     
                  
               
                     
                        4.4.
                     
                  
                  
                     
                        Viejän tunnistenumero
                     
                  
                  
                     
                  
                  
                     
                        C
                     
                  
                  
                     
                        C
                     
                  
               
                     
                  
                  
                     
                        Ryhmä 5 – Valinnaiset tiedot
                     
                  
                  
                     
                  
                  
                     
                  
                  
                     
                  
               
                     
                        5.1.
                     
                  
                  
                     
                        Laskutettu kokonaissumma
                     
                  
                  
                     
                        O
                     
                  
                  
                     
                        O
                     
                  
                  
                     
                        O
                     
                  
               
                     
                        5.2.
                     
                  
                  
                     
                        Valuuttakurssi
                     
                  
                  
                     
                        O
                     
                  
                  
                     
                        –
                     
                  
                  
                     
                        –
                     
                  
               
                     
                        5.3.
                     
                  
                  
                     
                        Toimitusehdot
                     
                  
                  
                     
                        O
                     
                  
                  
                     
                        O
                     
                  
                  
                     
                        O
                     
                  
               
                     
                        5.4.
                     
                  
                  
                     
                        Erästä laskutettu määrä
                     
                  
                  
                     
                        O
                     
                  
                  
                     
                        –
                     
                  
                  
                     
                        –
                     
                  
               
            
            
         
         
            
                  
                     (1)
                  
                        Suluissa oleva teksti tarkoittaa vastaavaa tilastotietoelementtiä asetuksen (EU) 2020/1197 liitteen V mukaisesti.
               
               
                  
                     (2)
                  
                        Ainoastaan asetuksen (EU) 2016/341 mukaisten tullitietovaatimusten osalta.